ଯୋଗ କରିବା ଦ୍ବାରା ଶରୀରକୁ ମିଳିଥାଏ ଏହି ସବୁ ଲାଭ\nମଣିଷର ଶରୀର ଓ ମନକୁ ସୁସ୍ଥ ରଖିବା ପାଇଁ ଯୋଗ ସବୁଠୁ ଭଲ ଉପାୟ। ଏହାଦ୍ୱାରା ମଣିଷ ତାର ଶରୀରର ଅଭ୍ୟନ୍ତରରୁ ସୁସ୍ଥ ରହିଥାଏ। ଆନ୍ତର୍ଜାତୀୟ ଯୋଗ ଦିବସ ଉପଲକ୍ଷେ ଆସନ୍ତୁ ଜାଣିବା ଯୋଗର ଶରୀର ଉପରେ ପ୍ରଭାବ ଓ ଏହା ଜନିତ ଉପକାରିତା .\n୧. ସୁନ୍ଦର ତ୍ବଚ୍ଚା ପାଇବାରେ ସାହାଯ୍ୟ କରେଃ ସୁନ୍ଦର ତ୍ବଚ୍ଚା ପାଇବା ପାଇଁ କେବଳ ତ୍ବଚ୍ଚାର ବାହ୍ୟ ଯତ୍ନ ନେବା ଆବଶ୍ୟକ ହୋଇନଥାଏ। ଏଥିପାଇଁ ଆପଣଙ୍କୁ ଶରୀରରୁ ଅଭ୍ୟନ୍ତରରୁ ସୁସ୍ଥ ରହିବାକୁ ପଡିବ। ସେହିପରି ଭାବରେ ଯୋଗ କରିବାଦ୍ୱାରା ଆପଣଙ୍କ ତ୍ବଚ୍ଚାକୁ ଉପଯୁକ୍ତ ପରିମାଣର ଅମ୍ଳଜାନ ପହଞ୍ଚିଥାଏ ଯାହାଦ୍ୱାରା ଆପଣ ସୁନ୍ଦର,ଉଜ୍ଜଳତ୍ବଚ୍ଚା ପାଇପାରିବେ। ବଜାରରୁ ବହୁ ଦାମୀ କସମେଟିକ୍ସ କିଣିବା ଅପେକ୍ଷା ଯୋଗ ଆପଣଙ୍କ ପାଇଁ ଅତ୍ୟନ୍ତ ଉପକାରୀ ଅଟେ। ନିୟମିତ ଭାବରେ ଯୋଗ କରିବାଦ୍ବାରା ଆପଣଙ୍କର ଚର୍ମ ମଧ୍ୟ କୁଞ୍ଚିତ ହୋଇନଥାଏ।\n୨.ଓଜନ ହ୍ରାସ କରାଏଃ ଯଦି ଆପଣ ଶରୀରର ଓଜନ ବୃଦ୍ଧି ପାଇଁ ଚିନ୍ତିତ ହେଉଛନ୍ତି,ତେବେ ନିୟମିତ ଭାବରେ ସୂର୍ଯ୍ୟ ପ୍ରାଣାୟାମ ଓ କପାଳଭାତି ପ୍ରାଣାୟାମ କରନ୍ତୁ। ପ୍ରତିଦିନ ଅର୍ଥହୀନ ଭାବରେ ବହୁତ ବାଟ ଦୌଡିବା ଅପେକ୍ଷା ଯୋଗକଲେ ଶରୀରର ଓଜନ ବହୁତ ଜଲଦି କମ କରିପାରିବେ।\n୩.ମାନସିକ ଦୁଶ୍ଚିନ୍ତା ଦୂର କରିଥାଏ ଓ ଶାନ୍ତି ପ୍ରଦାନ କରେଃ ପ୍ରତିଦିନ ୧୫ ମିନିଟ ଯୋଗ କରିବାଦ୍ବାରା ଦିନଯାକର ମାନସିକ ଚାପ ଓ ଦୁଶ୍ଚିନ୍ତା ଦୁର ହୋଇଯାଇଥାଏ। ଯୋଗ କରିବା ଦ୍ବାରା ଆପଣ ଅଶାନ୍ତ ମନକୁ ମଧ୍ୟ ଶାନ୍ତ କରିପାରିବେ। ଏଥିପାଇଁ ଆପଣଙ୍କୁ କୌଣସି ଶାନ୍ତ ପରିବେଶ କିମ୍ବା ଦର୍ଶନୀୟ ସ୍ଥାନକୁ ବୁଲିବାକୁ ଯିବାକୁ ପଡିବ ନାହିଁ।\n୪.ଶକ୍ତି ଯୋଗାଇ ଥାଏଃ ଦିନଯାକ ବହୁ କାମ କରିବା ଫଳରେ ଦିନର ଶେଷ ବେଳକୁ ଆପଣ ନିଜକୁ ବହୁତ କ୍ଳାନ୍ତ ଅନୁଭବ କରିଥାନ୍ତି। ନିଜର ଶକ୍ତିକୁ ବଢାଇବା ପାଇଁ ଆପଣ ପ୍ରତିଦିନ ଯୋଗ କରନ୍ତୁ କିମ୍ବା ଦିନକୁ ୧୦ ମିନିଟ ଧ୍ୟାନ କରନ୍ତୁ, ଏହା ଦ୍ବାରା ଆପଣ ସତେଜ ଅନୁଭବ କରିବେ ଓ ଆପଣଙ୍କ ଶରୀରରେ ଏକ ନୂତନ ଶକ୍ତି ଆସିଯିବ।\n୫.ରକ୍ତ ସଂଚାଳନ କରିବାରେ ସହାୟ କରିଥାଏଃ ଯୋଗ କରିବାଦ୍ୱାରା ଶରୀରରେ ରକ୍ତ ସଂଚାଳନ ଠିକ ଭାବରେ ହୋଇଥାଏ ଓ ଏହା ଆପଣଙ୍କ ଶରୀରକୁ ଉପଯୁକ୍ତ ପୋଷଣ ଯୋଗାଇଥାଏ। ଏହାଦ୍ୱାରା ମଧ୍ୟ ଆପଣଙ୍କର କେଶ ବୃଦ୍ଧି ହୋଇଥାଏ ଓ ବିଭିନ୍ନ କେଶ ସମସ୍ୟା ଦୂର ହୋଇଥାଏ।
